《过访龚半千高斋分赋》
明代·释今邡

竹园数亩石城西，角里先生此卜栖。白叶箕传欢有子，素丝琴断久无妻。

眼前陵谷看如幻，笔底云山路不迷。朝市似容高卧稳，故令门巷草萋萋。

作者简介：今邡，字姜山。新会人。俗姓莫，原名微，字思微。诸生。明桂王永历十四年（一六六〇）落染受具。清圣祖康熙七年（一六六八），为雷峰监院。后居福州长庆坐化。事见《海云禅藻集》卷二。